সেদিনের ভাষা আন্দোলনের বিজয় পরবর্তীতে বাঙ্গালীকে সকল গনতান্ত্রিক আন্দোলনে সাহস যুগিয়েছে। স্বাধিকার তথা স্বাধীনতা আন্দোলনে ত্রিশ লাখ শহীদের আত্মত্যাগ এই একুশ তথা ভাষা আন্দোলনের আত্মত্যাগের পথ বেয়েই এসেছে। বাঙ্গালী একবার যখন বুকের রক্ত দিয়ে বিজয় ছিনিয়ে আনতে পেরেছিলো তখন স্বাধীনতার লাল সূর্য টাকেও ছিনিয়ে আনতে পারবে এই বিশ্বাস একুশের কাছ থেকেই পেয়েছে। আজো বাঙ্গালী সেই একুশের কাছে বার বার ফিরে আসে সাহস আর প্রতিরোধের প্রেরণা নিতে। আজো বাঙ্গালীর কাছে একুশ মানে মাথা নত না করা।